HAKKAME SANTIMA

Mardipäeva perepäev
2024-11-10 12:00 - 15:00 (Europe/Tallinn) | Jõuluvana Korstna talu, Estonia
Perepäev talu õuel!

*Mardi ja Kadri kombed*Maski meistrikoda*Hobusõidud mardisantidele*Avatud kohvik

Lustime õues! Oh-oh-hoo!Selga ilmale vastav riietus!

Perepäeva osalustasu 10 € inimene.

Mardilaat
2024-11-10 12:00 - 16:00 | Pangodi küla, Kambja vald, Estonia
Unipiha Algkooli kogukond korraldab Mardilaada 10. novembril kell 12 – 16
Laadal saavad külalised nautida maitsvaid suupisteid koos muusika ja laada programmiga. Mardilaada Kirbukas pakub head võimalust riiete ning esemete prügikasti viskamise asemel need uuesti ringlusse saata.
Ootame Teid külla Tartumaale, Pangodi järve äärde pühapäeval!
Kontakt: +372 58445584, E-post: unipiha.algkool@gmail.com

Tantsuõhtu “Mardid kohtuvad kadridega”
2024-11-15 18:00 - 20:00 | Hiiumaa muuseumi Pikk maja, Estonia
November on santide kuu. Seoses sellega toimub 15. novembril algusega kell 18.00 Pikas Majas meeleolukas tantsuõhtu. Varbad tantsutab soojaks Hiiumaa Pillisõprade Selts.

Pilet: 10 € / perepilet 20 € (sisaldab sooja rüübet ja sügisesi maitseid)

Tulge mardi- või kadrisandina või hoopis ilma maskeeringuta – seltsis segasem!

Kohtumiseni Pikas Majas!

Muuseumiprogramm "Kadrid kaunid õnne toovad"
2024-11-18 - 2024-11-22 | Kuressaare linnus, Estonia
Sihtgrupp: 1. – 4. klasside õpilased

Tunni kestvus: 90 minutit
Piletihind: 4 € őpilane
Programmi jooksul:

räägime kadripäeva traditsioonidest; kes käisid santimas ja miks, mida sandid soovisid ja milliseid kostüüme kandsid;
meisterdame ise omale maskid ja katsetame ka santideks riietumist;
laulame, tantsime ja kordame üle mõistatusi;
programmi lõpus käime kõik koos ka natuke mööda muuseumit santimas.

Laulumäng “Mardisandi seiklused Kadrilinnas”
2024-11-18 11:00 - 20:00 | Von Glehni Teater, Tallinn, Estonia
Mardipäev on käes ja kadripäev ees. Mardiküla külavanema Mardi poeg Mardike kogub kuulsust vahva esinemisega. Kadrilinna linnapea Suur Kadri on häiritud ja kardab, et kadripäev selle tõttu populaarsust on kaotamas. Ta varastab Mardikese ära ja paneb oma keldrisse luku taha. Suure kadri tütar Väike Kadri leiab vangi, saab temaga sõbraks ja aitab ta põgenema. Seikluse taustaks on ka kohalik Talendijaht, kus võistlevad igasugu karvased ja sulelised lisaks Kadridele ja muudele külalastele.
Libreto ja muusika – Kaari Sillamaa (lisaks mõned tuntud mardi-kadri rahvalaulud)
Lavastaja, kunstnik ja koreograaf – Katre Jaani
muusikajuht – Kaari Sillamaa

Laval Muusikateatri lapsed vanuses 7 – 9a

Vanusepiirang: Pilet hakkab kehtima alates 5. eluaastast.

Mardi- ja kadritrall väikestele ja suurtele
2024-11-21 18:00 - 21:00 | Wittensteini tegevusmuuseum, Paide, Estonia
Wittensteini Tegevusmuuseum kutsub 21. novembril mardi- ja kadritrallile!Mängime vana aja mänge ja laulame laule.
Asjakohased kostüümid ja etteasted on väga teretulnud!

Algus kell 18.00, sissepääs tasuta.

Kadripäeva meisterdused Laikmaal
2024-11-22 12:00 - 2024-11-24 15:00 | Ants Laikmaa muuseum, Muuseumi, Kadarpiku, Estonia
Kadripäeva meisterdused: 22.-24. november iga päeva kl 12
Kadripäeva eel saab Ants Laikmaa muuseumis looduslikest ja taaskasutusmaterjalidest luua laua- või aknaseade, millega hingedeajal oma kodu kaunistada.
Samuti räägime sellest, kuidas kadrisante vastu võtta. Ei saa ju kõik minna katri jooksma, sest keegi peab koju jääma õnne vastu võtma.
Tule kogu perega – tegemist on suurtele ja väikestele!
Osalemine muuseumipiletiga (5 €/4 €).

Puhkeõhtu seenioritele - kadri-marditrall
2024-11-22 15:00 - 19:00 | Vahtra loomekeskus, Endla 4, Kohtla-Järve, Estonia
* Pane selga teemale vastav kostüüm! Vaimukamale kostüümile auhind! Ideid leiad siit: https://hakkamesantima.ee/maskeerumine-mardisant-hakkame…/* Seltskonnamängud- ja tantsud!* Jalakeerutus tantsumuusika saatel!* Oma laua katab igaüks ise!
Pilet 5€
Piletite müük kohapeal.Info ja laudade broneerimine tel. 5545844

Kose-Uuemõisa tantsuklubi kadripäiva auks
2024-11-23 18:00 - 21:00 | Kose-Uuemõisa külakeskus, Estonia
Mardist kaks kadrisse, kadrist neli jõulusse!
Tantsuklubi kutsub!

Kadri-mardiõhtu kontserdi, tantsu ja tralliga
2024-11-23 18:00 - 21:00 | Kõmsi rahvamaja, Keskuse tee 3, Kõmsi, Lääneranna vald, Estonia
Laupäeval, 23. novembril kell 18 kutsuvad kadri-mardiõhtule teid ansambel Amulett (Nõmme Kultuurimaja), tantsurühm Värten ja kapell Keps. Aset leiab lõbus kontsert, mis hiljem jätkub tantsu ja tralliga.
Kostüümide valik vabatahtlik, kuid fantaasia on ikka teretulnud!
Pidulauale võib kaasa võtta meelepärast suupoolist, kuid avatud on ka puhvet.
Pisike pilet 5 € (eelkooliealised tasuta)
Lisainfo: 56484164 Eha; 5253236 Lea

Kadripäeva Tingz Kiki Function
2024-11-23 18:00 - 22:00 | HUNGR, Peetri 6, Tallinn, Estonia
Eesti Ballroom Skeene kutsub: Kadripäeva Tingz Kiki Function!See pole lihtsalt tantsuvõistlus! Koos tähistame, õpime, loome uusi tutvusi ja vallutame lava. Aktsepteerimine, vabadus ja armastus loovad selle turvalise ruumi, kus kõigil on võimalus olla need, kes nad tõeliselt olla soovivad.

Kadripäeva Tingz Kiki Function

Kadripäev on Eesti rahvakalendri tähtpäev, mil kadrisandid käisid perest perre, viies kaasa vilja-, karja- ja pereõnne. Kadripäeva peeti naiste pühaks sest just sel ajal lõpetasid naised karjakasvatusega seotud välised sügistööd. Meie toome selle vana traditsiooni ellu Ballroom kultuuri kaudu!
Kadripäeva Tingz Kiki Function on õhtu, kus traditsioon kohtub tänapäevaga, ning tants ja mood loovad maagilise atmosfääri!

UKSED: 18:00 START: 18:30 SISSEPÄÄS: osalejatele: 5 / pealtvaatajatele: 10 (SULARAHA UKSEL) DRESS-CODE: KADRIPÄEV

Kadripäeva riietusstiil hõlmas endas pikki kihilisi siluette naturaalsetest kangastest ja traditsioonilistest mustritest heledates toonides. Aksessuaarid olid mugavad ja praktilised, ning pidulikkust lisasid paelad, helmed ja litrid. Kadride tunnuseks oli tugev põsepuna.
Võid lisada Kadripäeva riietusele oma kaasaegse twisti, kuid kindlasti inkorporeeri midagi traditsioonilist. Enne 20. sajandi keskpaika kandsid kadrisandid lihtsaid mustrilisi maske, et oma identiteeti varjata. Võid kanda maski, et publik mõistataks, kes sa olla võiksid.

MIS ON BALLROOM

Ballroom loodi 1960. aastatel Harlemis, New Yorgis, mustanahaliste ja ladina transnaiste poolt, kes kogesid rassismi valgete korraldatud võistlustel. Ballroom on maa-alune subkultuur BIPOC LGBTQ+ kogukonna jaoks, ning see on kultuuriruum, kus osalejad võistlevad erinevates ilu, keha, moe ja tantsu kategooriates.
Kui sa pole kogukonnast pärit, vii end kultuuriruumiga kurssi ning austa seda. Kui soovid võistelda, uuri ka eelnevalt kategooriate kohta. Kui on küsimusi, võta julgelt ühendust korraldajatega, kes heameelega sind aitavad.
Koht ei talu mingit diskrimineerimise või ahistamise vormi rassi, rahvusliku päritolu, geneetilise informatsiooni, seksuaalse orientatsiooni, soo (sh sooidentiteedi ja -väljenduse) või muude omaduste alusel.
Atmosfääri rikkumine viib lahkumiseni!

Info & muud küsimused:
IG: @estonian.ballroomscene

Üritus toimub ESK projekti “Vogue Empower: creating a safe space for self-expression through learning” raames.Kaasrahastanud Euroopa Liit

Kihnu kadripäev rahvamajas
2024-11-23 19:00 - 22:00 | Kihnu rahvamaja
Kadripidu toimub kell 23.11 algusega 19.00 rahvamajas
Tantsuks laulab-mängib ansambel AHOI!

Hele kostüüm ei teeks paha ja lausa lust oleks näha-kuulda kaasa võetud pille. Loodetavasti harjutate teiste laudkondade peal kadrilaupäevast kadrijooksu.

Külad! Te teate ise, kes teie eestvedaja on. Leppige omavahel kokku, kes mida toob või teeb!
Rahvamaja ootus on, et bändimehed saaks teie laudades söödetud-joodetud ning nendele tasumiseks panustab iga osaleja 5.- esinemiskulude katteks.
Ilusat kadriootust, viljakat koostööd ning toredat pidu meile!

Kadrisantide soojendus Kadrina Kadridega
2024-11-24 12:00 - 15:00 | Kadrina rahvamaja, Kadrina, Estonia
Tule laula koos meiega kadrilaule, kostümeeri kohapeal olemasolevate riietega toredaks sandiks, värskenda mõistatuste tagavara ja mõndagi muud lõbusat võib sündida!

Soovi korral saab kaasa laulusõnad.Kadrina Kadrid võtvad rõõmuga oma kampa ka uusi huvilisi, tule uudistama!

Sündmus on TASUTA!

Kadripäeva kohvik ja disko
2024-11-24 13:00 - 19:00 | Saue linna selts, Kütise 4, Saue, Estonia
Ootame kõiki Saue linna seltsi kadripäeva kohvikusse ning diskole.

Sind ootavad:* Kadripäevakohvik* Kadrinukkude töötuba* Kadripärlite meisterdamine* Kadridele grimm* Lood kadripäeva traditsioonidest* Kadripäeva luuletuste ja mõistatuste ühine õppimine* 16.00 alates disko

Laske sissi kadrisandi,katrisanti,kadril küüdse külmeteve,kadril varba valutave!

KADRIÕHTU Vana-Koiola rahvamajas
2024-11-24 16:00 - 18:00 | Vana-Koiola rahvamaja
Tuletame koos meelde kadrikombestiku – sellega aitab meid Eesti Rahvapärimuse Kool. Tule koos pere, naabrite ja sõpradega! Katame ka ühise peolaua – kohv ja tee valmivad rahvamajas.
Osalus PRII!

Kadriõhtu
2024-11-24 16:00 - 18:00 | Ihamaru külakeskus, Estonia
Kadripäeva eelõhtul saame kokku Ihamaru külakeskuses, et tähistada kadripäeva ja tuletada meelde sellega seotud kombeid.
Teemakohased mängud ja muud ettevõtmised.

Osavõtt kadrikostüümis, kohased suupisted soovitatavad.
Oodatud oma küla Kadrid ja ka kaugemad Kadrid.

Kes kohale ei tule, võib oodata kadrisantide külastust.

Kadritrall
2024-11-24 17:00 - 21:00 | Risti põhikool, Lõuna 4,, Risti
Peol mängivad tantsuks ja õpetavad vanemaid seltskonnatantse C. Kreegi nim. Haapsalu Muusikakooli pärimusmuusikud Ristilt ja Haapsalust.Keldi muusikat mängivad ja tantse õpetavad: Tammiku talu ceilidh band ja erikülalistena: Ceri Jones ja Elsa Davies Walesist.
Võtke kaasa midagi maitsvat ühisele peolauale ja riietuge kadripäevale kohaselt.
Pidu on õpilastele tasuta, täiskasvanute pilet 10 eurot.

Kadripäeva trall
2024-11-25 10:00 - 14:00 | Lehtse kultuurimaja, Lehtse, Tapa vald, Estonia
25. november, algusega kell 10:00 toimub Lehtse Kultuurimajas Lehtse ja Jäneda Lasteaedade ühine karneval.Kutsume kõiki mudilasi osa saama kadripäeva lõbusast karnevalist! Tule ja naudi päeva täis mängu ja lusti! Kõik on kostüümides! Lõbusad mängud ja tegevused. Väikesed artistid esinevad üksteisele. Morsilaud ootab maitsva joogiga.Ootame kõiki mudilasi – tule ja veeda üks meeldejääv päev sõprade seltsis!

Kadripäeva lustikäik" Kadri toob tuppa uue õnne!"
2024-11-25 10:00 - 17:00 | Ülenurme Gümnaasium, Tartu mnt 5, Ülenurme

Kadripäeva lõuna
2024-11-25 16:00 - 18:30 | Puka kultuurimaja, Kesk 47, Puka, Estonia
Hea Puka eakas!
Ootame Sind traditsioonilisele Kadripäeva lõunale 25.novembril kell 16.00.Lõuna toimub Puka Kultuurimaja suures saalis. Sind on ootamas praad, magustoit ja kohv.

Ühisele peolauale võta kaasa enda valmistatud meeldiv amps ja maiuspalasi kadrisantidele, keda on külla oodata.

Puka näitering KUNKSMOORID esitab lühinäidendi “Naised saunas”. Ja lisaks on tulemas üllatusi.

Valge riietus ja maskeerumine ei ole kohustuslik, kuid igati teretulnud!
Osalemine on tasuta. Sündmus on kutsetega. Kutse saamiseks anna oma osalemissoovist teada tel: 555 33 564 Katrin Uffert

Ajalooklubi Tempus: kadripäev
2024-11-25 18:00 - 20:00 | Humalakoda, Reisijate 9, Tallinn
Head ajaloohuvilised

Ajalooklubi Tempus kutsub kõiki kokku õigel kadritähtpäeval ehk 25. novembril kell 18:00, ikka Humalakotta. Ettekande teevad vanemteadur ja folklorist Marju Kõivupuu, kes kõneleb vanarahva kadripäeva traditsioonidest, ning ajaloomagistrant Helga Johanna Leppoja, kes teeb esitluse püha Katariinast ja teiste riikide kadripäeva kombestikest.
Olustiku loomiseks palume võimalusel kanda kadri- või mardirüüd.

Pärimustoitude õpituba: kadripäeva road ja kombed
2024-11-25 18:00 - 21:00 | Metsküla seltsimaja, Estonia
Katame kadripäeva kombe kohaselt laua hea ja paremaga.
Juhendajad perenaine Sirje Varik ja Saare kokaklubi eestvedaja Merle Vaha.

Osalustasu 20.-
Iga osaleja saab kaasa retseptid.
Registreerumine: merlevaha@gmail.com, info 5187614

Kadripäeva lustikäik" Kadri toob tuppa uue õnne!"
2024-11-26 09:00 - 11:00 | Kammeri kool, Kavandu

DISKOTEEKS - Kadri(d)eeks ja Mardi(d)eeks
2024-11-29 19:00 - 21:30 | Koit Tantsukool, Pärnu mnt 69-20, Tallinn, Estonia
DISKOTEEKS – TEEKS DISKOT?Diskoteeks on aastast 2015 lastele ja noortele suunatud Tallinna suurim lapsesõbralik disko, kus kogenud ja spetsialiseerunud mängujuhid viivad läbi erinevaid põnevaid mänge, hasarti tekitavaid võistlusi ja tantsivad koos lastega lihtsaid diskotantse. Kindlasti kõlavad ka minidiskodelt tuttavad muusikapalad ning noorte lemmikud pop-hitid ja soovilood. Üritusel on avatud heategevuslik kohvik, kus pakutakse lastele ja noortele meelepäraseid sündmuse temaatikaga haakuvaid kokteile ja suupisteid. Igal õigel peol on lastele ja noortele varuks üllatus, toimub õnneloos ning parimatele auhindade jagamine. Diskovalgusega saal toob naeratuse näole ja rõõmu südamesse nii suurtele kui väikestele diskotajatele.Üritusele on oodatud iseseisvad mudilased, koolilapsed ja noored. Tule koos sõpradega ja tantsi kogu hingest!Diskoteeks pakub ka sünnipäeva tähistamise ja kooligruppide osalemise võimalust.

DISKOTEEKSi EESTVEDAJAD:Kõik ürituse juhendajad ja läbiviijad on professionaalse ettevalmistusega ning spetsialiseerunud lastega tegelemisele.

Diskoteeks tähistab kadripäeva ja mardipäeva

AJAKAVA:19:00 UKSED AVATUD19:15 PEOLISTE TERVITUS JA ÕHTU TUTVUSTUS19:20 MARDI JA KADRIPÄEVA TRADITSIOONIST LÄBI LÕBUSATE TEGEVUSTE – KES JA MIKS ON KOKKU SAANUD19:40 KOHVIKU PAUS JA KADRIDE NING MARTIDE KOMMIJAHT20:00 MARDI- JA KADRISANTIMINE20:30 KOHVIKU PAUS NING FOTOJAHT20:45 VANARAHVA MÄNGUD21:05 ÜLLATUS21:10 PARIMA SANDI VALIMINE21:20 ÕNNELOOS/ AUTASUSTAMINE JA KINGITUSTE JAGAMINE21:30 LAULU JA TANTSUGA HEAS TUJUS KOJU!21:30-22:00 Diskoteeksi “aftekas”

Vanus: Oodatud on erinevas vanuses lapsed, keda teema kõnetab.Üritus toimub lastele iseseisvalt koos juhendajaga, lapsevanemad saavad nautida vaba aega.

Riietus:Riietuda võib nii mardisandiks kui kadrisandiks. Meie ruumides on soojad põrandad ning liikuda saab kas sokkis, paljajalu või pehmetes vahetusjalanõudes.Palume vältida lapsele haiget tegevaid rõivaid ja esemeid.

Mida lapsele kaasa anda?– Üritusel on avatud heategevuslik kohvik, kus saab sularahaga omale meelepärast ja teemakohast jooki ning snäkki osta.
– Soovi korral vahetusjalanõud

Asukoht: KOIT TANTSUKOOL (Pärnu mnt. 69-20, III korrus)

Lapse üleandmine ja turvalisus:Üritus toimub lastele ja noortele iseseisvalt koos toredate juhendajatega ajavahemikus 19:00- 21:30/22:00, lapsevanem/seaduslik esindaja annab lapse üle kell 19:00 ning tuleb lapsele vastu kell 21:30-22:00- laste turvalisuse huvides palume, et vanemad/seaduslikud esindajad tuleksid oma lastele vastu Disko toimumiskohta KOIT TANTSUKOOLi kolmandale korrusele, juhul kui laps liigub iseseisvalt või tuleb talle vastu keegi peale lapsevanema siis palume, et saadaksite sellekohase teate vähemalt 24h enne üritust info@koittantsukool.ee

PILETID :Pääsmed on müügil Fientas: https://fienta.com/…/diskoteeks-kadri-d-eeks-ja-mardi-d…
Tavapilet – 15€Sama pere järgmise lapse pilet – 8€
Toetaja pilet – 25€Kuldse toetaja pilet – 100€Eripakkumine: Ostes 5 piletit korraga saad 6 TASUTA
Piletite eelmüük lõppeb 27.11.2024
Kõikide heaolu arvestades on üritusel piiratud arv kohti ning üritusele pääsemise tagab kehtiva pileti olemasolu.

Mardi- ja kadriõhtu linnakodaniku muuseumis!
2025-11-06 15:00 - 16:30 | Linnakodaniku majamuuseum, Pikk tn 50, Rakvere
Tule 6. novembril 15.00-16.30 muuseumisse, et veeta üks vahva mardi- ja kadriõhtu!

Juba vanal ajal olid mardi- ja kadripäevad laste kõige lemmikumad rahvakalendri tähtpäevad, sest need tõid kaasa palju rõõmu. Mardi- ja kadriõhtu on suurepärane viis, et tutvustada lastele Eesti folkloori, ajalugu ja rahvakombeid.

Õpime koos, kuidas ennast santimiseks valmis panna ja millised riided selga valida. Räägime lähemalt, mida sandid külas käies teevad. Juttu tuleb toimetustest ja uskumustest, mis nende tähtpäevadega kaasas käisid. Õpime santimislaule ja meisterdame maske. Mängime mardi- ja kadriõhtud ise läbi.

Hind: 7 eurot osaleja kohta.
Rohkem infot Angelikalt: angelika@svm.ee ja 5788 0729

Mardipäeva assamblaaž
2025-11-07 00:00 - 2025-11-09 00:00 | Ants Laikmaa muuseum, Muuseumi, Kadarpiku, Estonia
Sügisene pime aeg lausa sunnib oma elamist toredamaks tegema. Miks mitte kaunistada oma kodu mardi- või kadripäevaks ühe ruumilise teosega! Kutsume teid nädalavahetusel muuseumisse kokku panema oma mardipäeva assamblaaži.
Materjali ja juhendamist pakume kunstniku ateljees, sissepääs muuseumipiletiga.Olete oodatud reedest pühapäevani kell 11-16Hakkame santima!

Mardipäeva maskide tegemise õue-töötuba
2025-11-07 18:00 - 20:00 | Harku 24, Nõmme
Head naabrid!

Halloween on möödas ja on aeg valmistuda juba sellel pühapäeval toimuvaks martide jooksuks!

Tulge, teeme koos Mardipäeva õuekaunistusi ja suuri ägedaid maske! Need võiks ideaalis olla ilmastikukindlad ja taaskasutusmaterjalist maskid, mida saab panna aia taha, et mardisandid teaks, kuhu võib tulla.

Teeme sellest iga-aastase traditsiooni Kanakülas ja muudame Harku tänava mardi- ja kadrisantide mekaks!

Palun kõigil osalejatel võtta kaasa töövahendid ja materjalid:
– alus, mida kaunistama hakata (kui soovite värvida, siis värvige enne ära; kohapeal saaks katta kanga vm materjalidega)– materjale kaunistamiseks– töövahendid– igasugu asju, mis võiks sobida kaunistamiseks või maskide tegemiseks
Kohapeal on olemas saag ja muud suuremad tööriistad.

Andke teada, kes plaanib osaleda, siis saame ürituse all täpsemalt infot jagada ja planeerida, et kõik kenasti sujuks.

Kui ise ei saa töötoas osaleda, aga soovib marte võõrustada, andke ka teada – saame teha väikese maski teie väravale, et mardid teaks tulla.

NB! Töötuba toimub õues, nii et pange soojalt riidesse!

Mardipäeva eksperimendihommik
2025-11-08 11:00 | Tartu Ülikooli muuseum, Lossi 25, Tartu
Ahoi, sõbrad!
Lähenemas on mardipäev ning homne eksperimendihommik on pühendatud just sellele rahvakalendri tähtpäevale.

Räägime mardipäevast ja sellega seotud traditsioonidest, ajaloost ning marditantsust. Meisterdame ka mardisandi maskid

Kohtume laupäeval, 8. novembril kl 11.15 Tartu Ülikooli muuseumis!

Mardipäeva töötuba
2025-11-08 11:00 - 13:00 | Vääna raamatukogu, Väänamõisa tee 1, Harku vald
Laske sisse mardisandid!

Sel korral valmistume vanarahvakombeid järgides Mardipäevaks. Töötoas meisterdame koos uhkeid näomaske, et oma mardisandi kostüümile veelgi ilmekust ja salapära juurde anda!Tule ise ja võta sõber ka kaasa!

Juhendab: Mirelle Tomson
Osalemine tasuta, eelregistreerimisega vaanark@libharku.ee või meie kodulehel https://libharku.ee/sundmused/marsisandi-maski-tootuba

Kohtade arv piiratud.

Lastehommik Nõmme raamatukogus: mardipäeva eri
2025-11-08 12:00 - 13:00 | Nõmme raamatukogu, Raudtee 68, Nõmme, Tallinn
Nõmme raamatukogu lastehommik toimub iga kuu teisel laupäeval kell 12. Ootame külla 5-10 aastaseid lapsi mängu mängima, raamatutega tutvuma ja meisterdama.

Üritus on tasuta.
Kontaktid: tel 672 3858, e-mail: nomme@tln.lib.ee
